cyanic-selkie/wikianc huggingface dataset:
Εθνική Αγγλίας (καλαθοσφαίριση γυναικών)
Συμμετοχές σε διεθνείς διοργανώσεις
Η Ομοσπονδία Καλαθοσφαίρισης της Αγγλίας έγινε πλήρες μέλος της FIBA το 1937, ωστόσο γυναικεία εθνική ομάδα δεν παρουσιάστηκε πριν τη δεκαετία του 1980.
Το 2005, οπότε και το Λονδίνο ανέλαβε την ευθύνη της διοργάνωσης των Θερινών Ολυμπιακών Αγώνων του 2012, οι ομοσπονδίες καλαθοσφαίρισης της Αγγλίας, Σκωτίας και Ουαλίας αποφάσισαν τη συγκρότηση μίας κοινής και ανταγωνιστικότερης Εθνικής Ομάδας Μεγάλης Βρετανίας σε επίπεδο Γυναικών και Νέων Γυναικών (U20). Κατά συνέπεια, τυπικά πλέον δεν υφίσταται Εθνική Αγγλίας για τις ηλικιακές αυτές ομάδες. Οι εθνικές ομάδες, ωστόσο, νεότερων κοριτσιών (U18 και U16) εξακολουθούν να υπάρχουν ξεχωριστά για κάθε εθνική ομοσπονδία.
Εξωτερικοί σύνδεσμοι
Αγγλια Γυναικων
Κώστας Βέρδης
Ο Κώστας Βέρδης (Βουλιαράτι Δερόπολης, 8 Μαΐου 1965) είναι Έλληνας μουσικός, κλαρινοπαίχτης και μέλος του συγκροτήματος Κομπανία Βέρδη.
Πληροφορίες
Διδάσκει στο Μουσικό Γυμνάσιο και Λύκειο Ιωαννίνων και Πρεβέζης παραδοσιακό κλαρίνο και γενικότερα παραδοσιακή μουσική, κατόπιν επιλογής από την καλλιτεχνική επιτροπή του Υπουργείου Παιδείας και προσπαθεί να μεταδώσει την αγάπη του για το κλαρίνο, αλλά και τις τεχνικές του.
Από το 1999 και στη συνέχεια συμμετέχει στην Διεθνή Συνάντηση Πολυφωνικού Τραγουδιού.
Έχει λάβει μέρος σε πλήθος εκδηλώσεων διαφόρων φορέων στην Ελλάδα και στο εξωτερικό, ενώ έχει αποκτήσει μόνιμη σχέση με την Πανηπειρωτική Συνομοσπονδία και παίρνει μέρος σε όλες τις εκδηλώσεις της.
Η Κομπανία Βέρδη κέρδισε το πρώτο Βραβείο (Sweepstakes) (2019) για τον καλύτερο και την καλύτερη μουσική στο μεγαλύτερο φεστιβάλ μουσικής και χορού της Αμερικής, μαζί με το χορευτικό συγκρότημα “Oikogeneia“.
Το 2018, κυκλοφόρησαν νέα δισκογραφική δουλειά, με τίτλο "Τα βιώματά μας".
Πηγές
Κατηγορία:Βορειοηπειρώτες Βέρδης Κώστας
1440 Ροστία
Η Ροστία (Rostia) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,417. Ανακαλύφθηκε το 1937 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Γερμανού αστρονόμου Γιόχαν Λέοναρντ Ροστ (Johann Leonhard Rost, 1688-1727), όπως και ο κρατήρας Ροστ στη Σελήνη.
Φυσικά χαρακτηριστικά
Η μέση διάμετρος της Ροστίας εκτιμάται σε 14 περίπου χιλιόμετρα. Τα υπόλοιπα φυσικά χαρακτηριστικά της είναι άγνωστα.
Εξωτερικοί σύνδεσμοι
Ροστια
Μικροσυστοιχίες γονιδίων
Οι μικροσυστοιχίες γονιδίων (αλλιώς γνωστές ως γονιδιακό ή γενωμικό τσιπ, DNA chip είτε διάταξη γονιδίων) είναι μία διάταξη μικροσκοπικών σημείων που αντιπροσωπεύουν μοναδικά γονίδια και ακινητοποιούνται με ομοιοπολικούς δεσμούς σε μία στερεή επιφάνεια (συνήθως γυάλινη).
Χρησιμοποιούνται για τη μέτρηση DNA ή χρησιμοποιούν DNA για το σύστημα ανίχνευσής τους. Ποσοτικές ή ποιοτικές μετρήσεις με μικροσυστοιχίες γονιδίων εκμεταλλεύονται την εκλεκτική φύση της αρχής της συμπληρωματικότητας μεταξύ νουκλεϊκών οξέων DNA-DNA ή DNA-RNA ή πρόσφατα και μεταξύ των αμινοξέων των πρωτεϊνών, υπό αυστηρά ελεγχόμενες συνθήκες θερμοκρασίας και με τη χρήση φθορίζουσων ουσιών. Οι μικροσυστοιχίες γονιδίων χρησιμοποιούνται σήμερα κατα κόρον για την εξέταση της γονιδιακής έκφρασης υπό ειδικές συνθήκες και για την ανίχνευση νουκλεϊκών οξέων παθογόνων οργανισμών π.χ. επιβλαβών ιών σε δείγματα ελέγχου.
Αυτή η μέθοδος μοριακής βιολογίας έχει το πλεονέκτημα ότι δύναται να εξετάζει ταυτόχρονα την έκφραση χιλιάδων γονιδίων, και ενδείκνυται για συγκριτικές μελέτες γονιδιωμάτων. Τα μειονεκτήματα της μεθόδου έγκεινται στο υψηλό κόστος και στη συχνή ανακρίβεια των αποτελεσμάτων λόγω τεχνικών προβλημάτων όπως η μη ειδική υβριδοποίηση φθορίζουσων χρωστικών σε λάθος γονίδια κτλ.
Η χρήση μικροσυστοιχιών γονιδιών σήμερα από την επιστημονική κοινότητα απαιτεί την παράλληλη χρήση και άλλων συμπληρωματικών μεθόδων για την επαλήθευση των αποτελεσμάτων του τσιπ όπως η Northern Blot, η Ποσοτική αλυσιδωτή αντίδραση πολυμεράσης πραγματικού χρόνου (qPCR), και η αλυσιδωτή αντίδραση πολυμεράσης αντίστροφης μεταγραφής (RT-PCR).
Πηγές και εξωτερικοί σύνδεσμοι
Κατηγορία:Μέθοδοι Μοριακής Βιολογίας Κατηγορία:Βιοπληροφορική Κατηγορία:Μικροτεχνολογία
Ο Εύθυμος Πότης
Ο Εύθυμος Πότης είναι ζωγραφικός πίνακας του Φρανς Χαλς, από το 1628-1630.
Περιγραφή
Ο πίνακας έχει διαστάσεις 81 x 66,5 εκατοστά. Σήμερα βρίσκεται στη συλλογή του Ρέικσμουζεουμ, Άμστερνταμ.
Ανάλυση
Ο πίνακας δείχνει έναν άνδρα που φοράει δερμάτινο σακάκι, δαντελένιο γιακά και μανσέτες, και ένα καπέλο αδέξια τοποθετημένο σε γωνία. Κάνει μια χειρονομία με το δεξί του χέρι κρατώντας ένα ποτήρι λευκό κρασί στο αριστερό του χέρι. Φαίνεται να αποτυπώνεται σε μια στιγμή συζήτησης με τον θεατή. Ένα μενταγιόν κρέμεται από το λαιμό του με αλυσίδα, για το οποίο ο Χοφστέντε ντε Χρόοτ (Hofstede de Groot) ισχυρίστηκε ότι ήταν ένα ομοίωμα του Πρίγκηπα Μάουριτς της Οράγγης. Διάφοροι ειδικοί υποστήριξαν ότι ο πίνακας αντιπροσωπεύει την αίσθηση της γεύσης. Στην ολλανδική παράδοση το θέμα του εύθυμου πότη παρουσιάζεται συχνά. Το συγκεκριμένο έργο του Χαλς πιθανώς δεν προοριζόταν ως πορτρέτο αλλά ηθογραφικό έργο (ρωπογραφία).
Πηγές
Κατηγορία:Προσωπογραφίες ανδρών Κατηγορία:Έργα με θέμα τη διατροφή Κατηγορία:Πίνακες του Φρανς Χαλς
Γεώργιος Γ΄ της Σαξονίας-Μάινινγκεν
Ο Γεώργιος Γ΄, γερμ. Georg III (11 Οκτωβρίου 1892 - 6 Ιανουαρίου 1946) από τον Οίκο των Βέττιν ήταν τιτουλάριος δούκας της Σαξονίας-Μάινινγκεν και επικεφαλής του κλάδου των Βέττιν-Σαξονίας-Μάινινγκεν.
Βιογραφία
Ήταν ο πρωτότοκος γιος του Φρειδερίκου πρίγκιπα της Σαξονίας-Μάινινγκεν και της Αδελαΐδας, κόρης του Ερνέστου Β΄ κόμη του Λίππε-Μπήστερφελντ.
Το 1946 απεβίωσε στο Τσιριποβίετς της Ρωσίας σε ηλικία 54 ετών.
Οικογένεια
Νυμφεύτηκε το 1919 την Κλάρα-Μαρία κόμισσα του Κορφ, το όνομα Σμίζινκ-Κέρσσενμπροκ και είχε τέκνα:
Πηγές
Κατηγορία:Οίκος των Βέττιν
Δροσοπηγή Λακωνίας
μικρογραφία|Τα χωριά Παρασυρός, και Σκουτάρι, καθώς επίσης ο όρμος Σκουταρίου (αρχαία [[Ασίνη) και το ακρωτήριο της Παγανέας.]] Η Δροσοπηγή είναι ένα παραδοσιακό χωριό στη Μάνη, που ανήκει διοικητικά στο δήμο Ανατολικής Μάνης και είναι μέρος της δημοτικής μονάδας του Γυθείου.
Ιστορία
Παλαιότερα λεγόταν Τσεροβά και αναφέρεται για πρώτη φορά το 1554. Το όνομα Τσεροβά-Τσερουβά σημαίνει Κλειδίον, και προυπήρχε, ονομάζοντας την ευρύτερη περιοχή. Πιθανότατα προέρχεται από την αρχαία λέξη Αρραβα (=πύλη, θύρα), ή από την λέξη Χεραβός (=χάσμα, άνοιγμα τής γής), επίσης όπως αναφέρει ο Ησύχιος και την Καραβός (=πύλη). Μετά τον εκλατινισμό περιοχών προέκυψε το όνομα Ceruva=τσεροβά. Πράγματι η περιοχή καλύπτει τα παραπάνω χαρακτηριστικά, με κυριότερο εκείνο που την θέλει πύλη εισόδου πρός την νοτιότερη Ταινάρια περιοχή. Από εκεί πέρασε και ο Παυσανίας, και ο Ciriaco de' Pizzicolli γνωστότερος σαν Κυριάκος από την Ανκόνα. Από εκείνη την περιοχή επιχειρήθηκε η κατάληψη της Μάνης τόσο από τον Χατζή Οσμάν το 1779, όσο και από τον Ιμπραήμ το 1826. Σύμφωνα με κάποια άλλη εκδοχή η ονομασία είναι από την βουλγαρική ρίζα cer (=βελανιδιά). Όλες οι γύρω πλαγιές, του υψώματος που βρίσκεται, είναι κατάφυτες από βελανιδιές. Απέναντι στην δυτική πλευρά του υπάρχει ένας λόφος, που στην κορυφή του βρίσκεται η ερειπωμένη Βυζαντινή πόλη Καρυούπολις, ενώ στην βόρεια πλευρά του ιδίου λόφου η Παναγίτσα.
Πολύ ψηλότερα προς τον νότο στην κορυφή του βουνού, υπάρχουν τα ερείπια της Παλιάς Τσεροβάς. Αυτήν που σήμερα λέγεται από τους ντόπιους Παλιοκοτρώνα και την εγκατέλειψαν οι κάτοικοί της για να ιδρύσουν το νέο χωριό.
Περιγραφή
Στην είσοδο του χωριού από την δυτική πλευρά υπάρχει η "Κοίμησης της Θεοτόκου". Παλαιός μονόχωρος ναός, θα πρέπει να ήταν η εκκλησία της Τσεροβάς, και η αυλή που την περιβάλλει ο κοιμητηριακός χώρος.
Το εσωτερικό καλύπτεται από αγιογραφίες, του 18ου αιώνα, πιθανότατα του 1768 από μέλη της οικογένειας αγιογράφων Κληροδέτη, που δραστηριοποιήθηκε στην ευρύτερη περιοχή. Στα ανατολικά του χωριού υπάρχει, και ένα παρόμοιο ξωκλήσι η "Αγία Ελεούσα".
Το χωριό βρίσκεται σε σημαντικό υψόμετρο, και αποτελείται από παραδοσιακά μανιάτικα πυργόσπιτα, υπαγόμενο στους διατηρητέους οικισμούς.
Συγκοινωνία
Το χωριό εξυπηρετείται από τη γραμμή λεωφορείου Γύθειο–Αρεόπολη τρεις φορές την εβδομάδα.
Αναφορές
Στο ημερολόγιο του εμπειρικού ιατρού Παπαδάκη αναφέρεται πόλεμος το 1727. Πρόκειται πιθανότατα για τοπική διαμάχη, και αναφέρονται οι τραυματίες, παπά Ζευγολάτης, Δημητράκης Πεταλάκης, Καλαπόθος Πουλάκης και Μάρτης Μουντουράκης.
Εξωτερικοί σύνδεσμοι
Κατηγορία:Χωριά του νομού Λακωνίας Κατηγορία:Μάνη Κατηγορία:Δήμος Ανατολικής Μάνης
Ανίτα Μάρτον
Η Ανίτα Μάρτον (γεν. 15 Ιανουαρίου 1989) είναι Ουγγαρέζα αθλήτρια του στίβου, που εξειδικεύεται στη σφαιροβολία γυναικών.
Έχει το χάλκινο ολυμπιακό μετάλλιο στη σφαιροβολία από το 2016, με βολή στα 19.87 μέτρα και νέο Εθνικό ρεκόρ.
Στο Παγκόσμιο Πρωτάθλημα Στίβου 2017 κατέκτησε το αργυρό μετάλλιο, πίσω από τη Γκονγκ Λιτζιάο.
Έχει κατακτήσει Παγκόσμιο Πρωτάθλημα Κλειστού Στίβου (2018), καθώς και 2η θέση (2016).
Έχει άλλα πέντε μετάλλια σε Πρωταθλήματα Ευρωπαϊκού Επιπέδου (ανοιχτός και κλειστός στίβος).
Ντμίτρι Μεντβέντεφ
Ο Ντμίτρι Ανατόλιεβιτς Μεντβέντεφ (Дми́трий Анато́льевич Медве́дев, προφορά σύμφωνα με το ΔΦΑ [ˈdmʲitrʲɪj ɐnɐˈtolʲjɪvʲɪt͡ɕ mʲɪˈdvʲedʲɪf], 14 Σεπτεμβρίου 1965) είναι Ρώσος πολιτικός. Διατέλεσε πρωθυπουργός της Ρωσίας, ή αλλιώς υπουργός του Κράτους της Ρωσίας, από τις 8 Μαΐου 2012 ως τις 14 Ιανουαρίου 2020. Στις 16 Ιανουαρίου 2020 διορίστηκε στην θέση του Αντιπρόεδρου του Συμβουλίου Ασφαλείας. Στο παρελθόν είχε εκλεγεί 3ος πρόεδρος της Ρωσίας το 2008, αντικαθιστώντας τον Βλαντίμιρ Πούτιν.
Βιογραφικά στοιχεία
Ο Μεντβέντεφ γεννήθηκε στην Αγία Πετρούπολη (πρώην Λένινγκραντ) στις 14 Σεπτεμβρίου του 1965 και είναι γιος καθηγητών πανεπιστημίου. Μεγάλωσε σε προάστιο προλετάριων Αποφοίτησε από τη Νομική Σχολή του Πανεπιστημίου του Λένινγκραντ το 1987 και στη συνέχεια ανέπτυξε επιχειρηματική δραστηριότητα. Είναι παντρεμένος και έχει έναν γιο, τον Ιλιά, γεννημένο το 1996.
Πολιτική καριέρα
Στα τέλη του 1999 ορίστηκε σε υψηλές κυβερνητικές θέσεις από τον Πρόεδρο Πούτιν και έλαβε μέρος στην εκστρατεία για την εκλογή του τελευταίου του 2000. Την ίδια περίπου περίοδο, ο Μεντβέντεφ ήταν από το 2000 ως το 2001, πρόεδρος της εταιρείας Γκάζπρομ (Gazprom) και αντιπρόεδρος το 2001-2002. Τον Ιούνιο του 2002 έγινε για δεύτερη φορά πρόεδρος της Γκάζπρομ και το Νοέμβριο του 2005 διορίστηκε από τον Πούτιν και τον τότε πρωθυπουργό Μιχαήλ Φραντκόφ στο αξίωμα του πρώτου αντιπροέδρου της κυβέρνησης.
Θεωρείται γενικά μετριοπαθής και φιλελεύθερος πολιτικός
Είναι συγγραφέας βιβλίων για το Ιδιωτικό Δίκαιο και δηλώνει λάτρης της χαρντ ροκ μουσικής.
Πορεία προς το ύπατο αξίωμα του κράτους
Στις 10 Δεκεμβρίου 2007, προτάθηκε ανεπίσημα για υποψήφιος Πρόεδρος στις εκλογές του 2008 από το μεγαλύτερο σε δύναμη κόμμα, το κόμμα Ενωμένη Ρωσία. Έλαβε επίσημα το χρίσμα στις 17 Δεκεμβρίου του 2007. Σε δημοσκόπηση το 63% των Ρώσων υποστήριξαν τον Μεντβέντεφ στις εκλογές. . Ο Μεντβέντεφ αναδείχθηκε νικητής στις προεδρικές εκλογές της 2ας Μαρτίου 2008 με μεγάλη συμμετοχή. Ο υποψήφιος του συνδυασμού Ενωμένη Ρωσία έλαβε ποσοστό 70,28%, έναντι 17,72% για τον κομμουνιστή Γκενάντι Ζιουγκάνοφ, 9,35 για τον υπερεθνικιστή Βλαντιμίρ Ζιρινόφσκι του Φιλελεύθερου Δημοκρατικού Κόμματος Ρωσίας (LDRR) και 1,30% για τον Αντρέι Μπογκντάνοφ (από το Δημοκρατικό Κόμμα). Η ορκωμοσία του Μεντβέντεφ ως Προέδρου έλαβε χώρα στις 7 Μαΐου του 2008 και στην ομιλία του ο νέος πρόεδρος ευχαρίστησε τον προκάτοχο και μέντορά του, Βλαντίμιρ Πούτιν.
Εξωτερικοί σύνδεσμοι
Κατηγορία:Πρόεδροι της Ρωσίας Κατηγορία:Πρωθυπουργοί της Ρωσικής Ομοσπονδίας Κατηγορία:Ρώσοι πολιτικοί
Ίσθμιαν Λιγκ
Η Ίσθμιαν Λιγκ (αγγλικά: Isthmian League) είναι περιφερειακή ερασιτεχνική ποδοσφαιρική κατηγορία στην Αγγλία, που καλύπτει το Λονδίνο, την Ανατολική και τη Νοτιοανατολική Αγγλία και απαρτίζεται κυρίως από ημιεπαγγελματικά σωματεία.
Αποτελείται από 82 ομάδες σε τέσσερις κατηγορίες, την Πρέμιερ Ντιβίζιον, την Νορθ, Σάουθ Σέντραλ και Σάουθ Ιστ Ντιβίζιον. Μαζί με τη Σάδερν Φούτμπολ Λιγκ και τη Νόρδερν Πρέμιερ Λιγκ, αποτελεί το έβδομο και το όγδοο επίπεδο του συστήματος ποδοσφαιρικών πρωταθλημάτων Αγγλίας.
Οι ομάδες που προβιβάζονται στις κατηγορίες της ένωσης προέρχονται από διάφορα τοπικά πρωταθλήματα, ενώ οι ομάδες της κορυφαίας κατηγορίας της ένωσης προβιβάζονται στις κατηγορίες της Νάσιοναλ Λιγκ.
Ιστορία
Ιδρύθηκε το 1905 από ερασιτεχνικούς συλλόγους στην περιοχή του Λονδίνου.
Χορηγίες
Ακολουθούν οι χορηγοί των διοργανώσεων της ένωσης:
Εξωτερικοί σύνδεσμοι
Κατηγορία:Ποδοσφαιρικές διοργανώσεις Αγγλίας
Οϊλέας
Στην ελληνική μυθολογία με το όνομα Οϊλέας (Οϊλεύς) είναι γνωστός ένας βασιλιάς των Οπουντίων Λοκρών, ονομαστός κυρίως ως ο πατέρας του ομηρικού ήρωα Αίαντα του Λοκρού, τον οποίο απέκτησε με τη σύζυγό του Εριώπιδα. Ο ίδιος ο Οϊλέας πήρε μέρος στην Αργοναυτική Εκστρατεία, κατά την οποία και τραυματίσθηκε. Εκτός από τον Αίαντα, είχε και ένα νόθο γιο, τον Μέδωνα, από τη Ρήνη ή την Αλκιμάχη. Ο Οϊλέας αναφέρεται ως γιος του Οδοιδόκου και της Λαονόμης, εγγονός του Κύνου και δισέγγονος του Οπούντα.
Πηγές
Οιλεας Οιλεας
Νικόλαος Γιαγτζής
Ο Νικόλαος (Αναγνώστης) Γιαγτζής (1786–1875) ήταν έμπορος και αγωνιστής του 1821.
Βιογραφικό
Γεννήθηκε το 1786 στην Άμφισσα. Η οικογένεια του ήταν εύπορη και έτσι πήγε στην Ιταλία για να σπουδάσει. Εκεί ήρθε σε επαφή με τις εθνοαπελευθερωτικές ιδέες. Όταν επέστρεψε στην Άμφισσα έγινε μέλος της Φιλικής Εταιρίας και συνέβαλε στην προετοιμασία της επανάστασης. Πήρε μέρος στη σύσκεψη στο μοναστήρι του Προφήτη Ηλία στις 24 Μαρτίου του 1821. Έφτιαξε ένα δικό του στρατιωτικό σώμα με το οποίο πήρε μέρος σε διάφορες μάχες στην Ρούμελη και την Πελοπόννησο. Παράλληλα ενίσχυσε επανειλημμένα οικονομικά τον αγώνα. Μετά το τέλος της επανάστασης και τη δημιουργία του ελληνικού κράτους εγκαταστάθηκε στην Ερμούπολη και ασχολήθηκε με το εμπόριο. Από το 1850 μέχρι το 1853 διετέλεσε δήμαρχος Ερμούπολης. Πέθανε το 1875 και άφησε την μεγάλη του περιουσία στη γενέτειρά του προκειμένου να ιδρυθεί και να λειτουργήσει εκπαιδευτήριο.
Εξωτερικοί σύνδεσμοι
Κατηγορία:Έλληνες μέλη της Φιλικής Εταιρείας Κατηγορία:Δήμαρχοι Ερμουπόλεως
Μελαντερίτης
Ο μελαντερίτης (αγγλ. melanterite) είναι θειικό ορυκτό του σιδήρου. Οφείλει το όνομά του στην αρχαία ελληνική λέξη μελαντηρία, που αναφέρεται σε μια μεταλλικής προέλευσης μαύρη βαφή.
Είναι ορυκτό που προκύπτει από την οξείδωση μεταλλευτικών υπολειμμάτων, κυρίως από σιδηροπυρίτη και μαρκασίτη. Σπανιότερα ανευρίσκεται ως προϊόν ηφαιστειακών αναθυμιάσεων.
Σχηματίζει ομάδα ορυκτών, στην οποία περιλαμβάνονται:
Ορυκτά με τα οποία σχετίζεται είναι ο επσομίτης, ο χαλκανθίτης, η γύψος, ο σιδηροπυρίτης, ο πυρροτίτης, ο μαρκασίτης, ο χαλκοπυρίτης, ο αλοτριχίτης και άλλα σουλφίδια.
Είναι σχετικά διαδεδομένο ορυκτό και, μολονότι είναι διαλυτό στο νερό και δεν εμφανίζει υψηλή σκληρότητα είναι περιζήτητο από συλλέκτες λόγω του πολύ όμορφου χρώματός του. Αξίζει να αναφερθούν οι εμφανίσεις του στα όρη Χαρτς (Γερμανία), το Falun στη Σουηδία, το Ρίο Τίντο στην Ισπανία, την Κύπρο, τη νήσο Έλβα στην Ιταλία, την Αυστρία, τη Ρουμανία, την Τουρκία, τη χερσόνησο Καμτσάτκα στη Ρωσία (ως προϊόν ηφαιστειακής δραστηριότητας), το Κοπιαπό της Χιλής και τις Πολιτείες Μοντάνα, Γιούτα, Καλιφόρνια (σε γκέυζερ της κομητείας Αλαμέιντα) και Τενεσί των ΗΠΑ.
Στην Ελλάδα ανευρίσκεται στα μεταλλεία Λαυρίου (Αδάμη Νο 2, Πλάκα) και στα μεταλλεία Κασσάνδρας (Ολυμπιάδα).
Σημειώσεις
Μελαντεριτης Κατηγορία:Ορυκτά του σιδήρου
Ταξιάρχης Βελιδιού
Ο Ταξιάρχης Βελιδιού είναι ορθόδοξη εκκλησία στην Κύθνο. Βρίσκεται ανάμεσα στη Χώρα και στη Δρυοπίδα στη θέση Βελίδι.
Αρχιτεκτονική ναού
Ο Ταξιάρχης του Βελιδιού έχει αρχιτεκτονική βασιλικής με τρούλο. Εξωτερικά ο ναός είναι λευκός και πέτρινος με τετράγωνη κάτοψη και τρούλο θολωτό, ελαφρά κωνικό στο τελείωμά του. Η μοναδική είσοδος του ναού βρίσκεται στη δυτική πλευρά του. Πριν την πόρτα της εισόδου έχει χτιστεί νάρθηκας. Εξωτερικά του νάρθηκα, αριστερά και δεξιά, αντίστοιχα, υπάρχουν σκάλες που οδηγούν στις στέγες του ναού. Πάνω από τον νάρθηκα βρίσκεται το μικρό καμπαναριό. Ο ναός αποτελείται από τρία μέρη, τα κλίτη, που έχουν σχεδόν το ίδιο πλάτος και είναι σκεπασμένα από κτιστές ημικυκλικές καμάρες. Το μεσαίο κλίτος συνδέεται με την είσοδο του ναού και καταλήγει στην Αγία Τράπεζα.
Εσωτερικά το τέμπλο του ναού είναι ξύλινο, με χρώμα κυανό και χρυσοκαφέ αποχρώσεις. Έχει μόνο ένα άνοιγμα, αυτό της ξυλόγλυπτης Ωραίας Πύλης και αποτελείται από 3 μέρη. Στο κάτω μέρος βρίσκονται δύο θωράκια, ένα από τα οποία καλύπτεται από νεότερη εικόνα. Το μεσαίο μέρος περιλαμβάνει δύο δεσποτικές εικόνες. Το ψηλότερο μέρος περιλαμβάνει το επιστύλιο με 11 εικόνες του δωδεκάορτου και είναι στολισμένο με ανάγλυφα μοτίβα λουλουδιών και αμπελόφυλλων. Στο ψηλότερο και πιο κεντρικό σημείο του, στην επίστεψη, υπάρχει ένας σταυρός, κομμάτια του οποίου λείπουν. Κατά μήκος του τέμπλου βρίσκονται επίσης τέσσερις ξυλόγλυπτοι πεσσοί που καταλήγουν σε γλυπτά κιονόκρανα στην κορυφή.
Ιστορική εξέλιξη
Ο ναός κατασκευάστηκε κατά τον 16ο αιώνα και αρχικά λειτουργούσε ως Καθολικό μοναστήρι. Σύμφωνα με πληροφορίες αργότερα λειτουργούσε και ως μικτός ναός, δηλαδή, καθολικός και ορθόδοξος ταυτόχρονα. Μετά την απελευθέρωση σταμάτησε να είναι μοναστήρι, γιατί η Αντιβασιλεία έπαψε τη λειτουργία των μοναστηριών που είχαν λίγους μοναχούς. Αναφέρεται πως μερικά χρόνια αργότερα έγινε μετόχι της μονής Ταξιαρχών Σερίφου. Πλέον σώζεται μόνο η εκκλησία και τα κελιά των μοναχών χρησιμοποιούνται ως κελαρικά. Λειτουργεί ως ορθόδοξη εκκλησία και έχει χαρακτηριστεί ως διατηρητέο μνημείο, καθώς αποτελεί χαρακτηριστικό δείγμα αρχιτεκτονικής των ναών του νησιού.
Εορτασμός
μικρογραφία|Πομπή εικόνας Παναγιάς Κανάλας στο Βελίδι Ο ναός λειτουργείται μια φορά το χρόνο. Ο Σύνδεσμος Επαγγελματιών Δρυοπίδας και Κύθνου έχει αναλάβει τη συντήρηση και καθαριότητα του χώρου. Ο ίδιος Σύνδεσμος οργανώνει πανηγύρι, όταν λειτουργεί ο ναός. Κάθε 4 χρόνια η εικόνα της Παναγιάς Κανάλας μεταφέρεται από την Κανάλα στην εκκλησία της Δρυοπίδας και από εκεί στη Χώρα. Τότε γίνεται πομπή η οποία σταματάει στον Ταξιάρχη του Βελιδιού, προκειμένου να ξεκουραστούν οι πιστοί.
Σημειώσεις
<references group="σημ." />
Εξωτερικοί σύνδεσμοι
Κατηγορία:Ορθόδοξοι ναοί στην Κύθνο
Άγιος Μεσρώπ Μαστότς
Ο Άγιος Μεσρώπιος Μαστότς (αρμενικά : Մեսրոպ Մաշտոց), (362 - 17 Φεβρουαρίου 440) ήταν Αρμένιος γλωσσολόγος, θεολόγος, πολιτικός και υμνολόγος. Αποτελεί μία από τις πλέον εμβληματικές προσωπικότητες στην ιστορία του αρμενικού έθνους, ενώ είναι και άγιος της Αρμενικής Εκκλησίας. Πρωτίστως είναι γνωστός για τη δημιουργία του αρμενικού αλφάβητου, το οποίο αποτέλεσε βασικό διαφοροποιητικό στοιχείο της εθνικής ταυτότητας των Αρμενίων.
Η ζωή του
Αρχικά έλαβε ελληνιστική παιδεία στην Αντιόχεια και έμαθε αρκετές σημαντικές γλώσσες της εποχής του, μάλιστα συνέθετε ποιήματα στα ελληνικά, τα περσικά και τα συριακά. Λόγω της ευρυμάθειάς και της πολυγλωσσίας του, ο Μεσρώπιος εργάστηκε σαν μεταφραστής της αρμενικής αυλής, εντούτοις έλαβε το μοναχικό χρίσμα το 392 και αφοσιώθηκε στην διδασκαλία του Ευαγγελίου. Επειδή μέχρι εκείνη την εποχή η αρμενική γλώσσα δεν είχε συστηματικά καταγραφεί, είτε γραφόταν με άλλα αλφάβητα (π.χ. το ελληνικό ή το περσικό), τα οποία όμως δεν επαρκούσαν στην καταγραφή της φωνητικά πλούσιας αυτής γλώσσας, ο Μεσρώπιος με ζήλο αφοσιώθηκε, με τη βοήθεια και άλλων κληρικών και με την συμπαράσταση του πατριάρχη Ισαάκ και των ευγενών της αυλής, στη δημιουργία αρμενικού αλφαβήτου.
Νικόλαος Ρουσσόπουλος
Ο '''Νικόλαος Χ. Ρουσσόπουλος''' (1897-  16 Μαρτίου 1980) ήταν Έλληνας γεωπόνος, καθηγητής και πρύτανης του Γεωπονικού Πανεπιστημίου Αθηνών (τότε Ανωτάτη Γεωπονική Σχολή Αθηνών), συγγραφέας και ακαδημαϊκός.
Ο Ν. Ρουσσόπουλος υπήρξε ο ιδρυτής και πρώτος διευθυντής του Ινστιτούτου σταφίδας στον Πύργο. Θεωρείται ο εισηγητής της θετικιστικής προσεγγίσεως της γεωπονικής εκπαιδεύσεως στην Ελλάδα, με εφαρμογή των μαθηματικών σε προβλήματα της γεωπονίας.
Πηγές
Κατηγορία:Έλληνες γεωπόνοι Κατηγορία:Μέλη της Ακαδημίας Αθηνών Κατηγορία:Καθηγητές Γεωπονικού Πανεπιστημίου Αθηνών
Εθνική Γεωργίας (καλαθοσφαίριση γυναικών)
Η εθνική ομάδα καλαθοσφαίρισης γυναικών της Γεωργίας αντιπροσωπεύει τη Γεωργία στις διεθνείς διοργανώσεις γυναικείας καλαθοσφαίρισης που οργανώνει η FIBA. Βρίσκεται υπό τη δικαιοδοσία της Γεωργιανής Ομοσπονδίας Καλαθοσφαίρισης (Georgian Basketball Federation).
Συμμετοχή σε διεθνείς διοργανώσεις
Μέχρι τη διακήρυξη ανεξαρτησίας της χώρας το 1991 οι αθλήτριες με καταγωγή από τη Γεωργία διέθεταν το δικαίωμα συμμετοχής στην Εθνική Σοβιετικής Ένωσης. Η Ομοσπονδία της χώρας εντάχθηκε στους κόλπους της FIBA το 1992, αν και η πρώτη επίσημη συμμετοχή της γυναικείας ομάδας σε κάποια διοργάνωση έλαβε χώρα 3 χρόνια μετά και συγκεκριμένα στα Προκριματικά του Ευρωπαϊκού Πρωταθλήματος του 1995 (χωρίς να προκριθεί στο τελικό στάδιο της διοργάνωσης).
Αν και έχει προσπαθήσει τρεις φορές ανεπιτυχώς να διαγωνιστεί στο Ευρωπαϊκό Πρωτάθλημα τη δεκαετία του 1990, η ομάδα παραμένει ανενεργή από το 2000 και μετά.
Εξωτερικοί σύνδεσμοι
Γεωργια Γυναικων
Κοινότητα Ψυχρού
Η Κοινότητα Ψυχρού είναι κοινότητα του Δήμου Οροπεδίου Λασιθίου στην Περιφερειακή Ενότητα Λασιθίου της Κρήτης. Συστάθηκε το 1925 με το ΦΕΚ 27Α - 31/01/1925 με έδρα τον οικισμό Ψυχρό. Εκτός από την έδρα της, η κοινότητα περιλαμβάνει και τον οικισμό Μαγουλάς. Η απογραφή του 2011 αναφέρει:
Συνολικά η κοινότητα έχει 213 κατοίκους και εκπροσωπείται από τον Πρόεδρο Μιχαήλ Χαλκιαδάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας: μικρογραφία|464x464px|Η κοινότητα σε σχέση με τον δήμο.
Παραπομπές
Λαγου
Συμβολική λογική
Συμβολική λογική (symbolic logic) είναι ο τομέας των μαθηματικών που μελετά τις αμιγώς τυπικές ιδιότητες που έχουν οι συμβολοσειρές. Το ενδιαφέρον στον τομέα αυτό ξεκινά από δύο πηγές. Πρώτον, τα σύμβολα που χρησιμοποιούνται για την κατασκευή αυτών των συμβολοσειρών μπορούν να ερμηνευθούν σαν αναπαραστάσεις των λέξεων που χρησιμοποιούνται στην κλασική φιλοσοφική λογική. Δεύτερον, οι κανόνες για τον χειρισμό των συμβόλων της συμβολικής λογικής μπορούν να υλοποιηθούν αλγοριθμικά σε ένα πρόγραμμα υπολογιστή.
Προτασιακή λογική
Ο κλάδος της συμβολικής λογικής που λέγεται προτασιακή λογική, αρχικά γνωστός ως προτασιακός λογισμός, μελετά τις ιδιότητες των προτάσεων που δημιουργούνται από σταθερές, που συνήθως συμβολίζονται με A, B, C, ... και πέντε λογικούς τελεστές: AND, OR, IMPLIES, EQUALS και NOT. Οι πέντε αυτοί τελεστές γράφονται ορισμένες φορές και .AND., .OR., κλπ, συνήθως στην επιστήμη υπολογιστών, όπως επίσης και με τα σύμβολα και \neg αντίστοιχα. Όλοι εκτός από το NOT είναι δυαδικοί τελεστές, το NOT είναι μοναδιαίος τελεστής που γράφεται πριν το όρισμά του. Οι τιμές των τελεστών αυτών δίνονται από πίνακες αλήθειας.
Κατηγορηματική λογική
Η κατηγορηματική λογική, αρχικά γνωστή ως κατηγορηματικός λογισμός, επεκτείνει την προτασιακή λογική με την εισαγωγή μεταβλητών, που συνήθως συμβολίζονται με μικρό γράμμα, π.χ. x, y, z, και επίσης με προτάσεις που περιέχουν μεταβλητές, που λέγονται κατηγορήματα και συνήθως συμβολίζονται με ένα κεφαλαίο γράμμα το οποίο ακολουθείται από μια λίστα μεταβλητών, π.χ. P(x) ή Q(y,z). Επιπλέον, η κατηγορηματική λογική εισάγει δύο σύμβολα που λέγονται ποσοδείκτες (quantifiers), το για κάθε (\forall) και το υπάρχει (\exists).
Κατηγορία:Μαθηματική λογική
Symbolic logic
Τζωρτζ Στεφανόπουλος
Ο Τζωρτζ Ρόμπερτ Στεφανόπουλος (αγγλικά: George Robert Stephanopoulos, 10 Φεβρουαρίου 1961), είναι Αμερικανός δημοσιογράφος ελληνικής καταγωγής, πολιτικός σχολιαστής, πρώην αξιωματούχος του Λευκού Οίκου, καθώς και πρώην πολιτικός σύμβουλος του Δημοκρατικού Κόμματος και κεντρικός παρουσιαστής του δελτίου ειδήσεων του τηλεοπτικού καναλιού ABC στην εκπομπή Good Morning America.
Απέκτησε φήμη ως ο διευθυντής επικοινωνίας της προεδρικής εκστρατείας του Μπιλ Κλίντον το 1992. Υπηρέτησε ως Διευθυντής Επικοινωνίας του Λευκού Οίκου και ως de facto Εκπρόσωπος Τύπου του Λευκού Οίκου από τον Ιανουάριο έως τον Ιούνιο του 1993. Επίσης, υπηρέτησε ως Ανώτερος Σύμβουλος του προέδρου Μπιλ Κλίντον αρμόδιος για την πολιτική και την στρατηγική, από τον Ιούνιο του 1993 έως τον Δεκέμβριο του 1996.
Σήμερα είναι ο κεντρικός παρουσιαστής του δελτίου ειδήσεων του ABC καθώς και πολιτικός ανταποκριτής και παρουσιαστής πρωινών ενημερωτικών εκπομπών στο ίδιο κανάλι.
Νεαρή ηλικία
Ο Τζορτζ Στεφανόπουλος, γεννήθηκε τον Φεβρουάριο του 1961, στο Φολ Ρίβερ της Μασαχουσέτης, με τους γονείς του να είναι οι έλληνες ομογενείς Ρόμπερτ Τζωρτζ Στεφανόπουλος και η Νικολίτσα Τσάφος. Ο πατέρας του είναι ελληνορθόδοξος ιερέας και επίτιμος κοσμήτορας του αρχιεπισκοπικού καθεδρικού ναού της Αγίας Τριάδος στη Νέα Υόρκη, και η μητέρα του ήταν για πολλά έτη διευθύντρια της εθνικής υπηρεσίας ενημέρωσης για την Ελληνική Ορθόδοξη Αρχιεπισκοπή Αμερικής. Κατά την εφηβεία του ο Στεφανόπουλος σκεφτόταν να γίνει ιερέας και ο ίδιος.
Μετά από κάποια περίοδο στη Νέα Υόρκη, μετακόμισε στο Κλίβελαντ του Οχάιο, όπου και παρακολούθησε μαθήματα στο τοπικό λύκειο της περιοχής, ενώ ξεκίνησε να αθλείται στην ελληνορωμαϊκή πάλη.
Σπούδασε Πολιτικές Επιστήμες στο Πανεπιστήμιο Κολούμπια στη Νέα Υόρκη, απ'όπου έλαβε πτυχίο (BA) το 1982 με διάκριση. Ήταν ο 2ος σε βαθμολογική κατάταξη απόφοιτος του και κέρδισε υποτροφία, ενώ απασχολήθηκε και ως εκφωνητής αθλητικών διοργανώσεων.
Στη συνέχεια, κατόπιν υποτροφίας, πραγματοποίησε μεταπτυχιακές σπουδές στο Πανεπιστήμιο της Οξφόρδης, από όπου και απέκτησε το μεταπτυχιακό του δίπλωμα (MA) πάνω στη Θεολογία το 1984.
Περίοδος Κλίντον
Ο Στεφανόπουλος ήταν ανάμεσα σε άλλους ένα από τα κύρια μέλη της προεκλογικής εκστρατείας του Μπιλ Κλίντον το 1992, και ο ρόλος του την περίοδο αυτή έχει αποτυπωθεί και σε ντοκυμανταίρ με τον τίτλο The War Room (1993). Με τον Κλίντον να κερδίζει τις εκλογές, κατά το ξεκίνημα της προεδρίας του ο Στεφανόπουλος υπηρετούσε εκ των πραγμάτων ως ο εκπρόσωπος τύπου του Κλίντον, ενώ αργότερα έγινε ανώτερος σύμβουλος για την πολιτική και στρατηγική. Ο Στεφανόπουλος παραιτήθηκε από τη θέση αυτή σύντομα μετά την 2η εκλογή του Κλίντον το 1996.
Έγραψε τα απομνημονεύματα του στο βιβλίο με τίτλο Όλα πολύ ανθωπινα (1999), το οποίο εκδόθηκε αφότου έφυγε από τον Λευκό Οίκο, και το οποίο γνώρισε μεγάλη επιτυχία σημειώνοντας σημαντικές πωλήσεις. Στο βιβλίο ο Στεφανόπουλος ανέφερε την κατάθλιψη από την οποία έπασχε καθώς και ότι εμφάνιζε εξανθήματα στο πρόσωπο λόγω της υψηλής πίεσης των εργασιών του προεδρικού περιβάλλοντος. Ο Κλίντον με τη σειρά του αναφέρθηκε στα γραφόμενα του Στεφανόπουλου στο δικό του βιβλίο με τίτλο Η ζωή μου, εκφράζοντας μεταμέλεια για τις υπερβολικά υψηλές απαιτήσεις και πίεση που είχε ασκήσει στον νεαρό τότε Στεφανόπουλο ως προς τα καθήκοντα του.
ABC
Μετά την αποχώρηση του από τον Λευκό Οίκο ο Στεφανόπουλος έγινε πολιτικός αναλυτής για την ομάδα ειδήσεων του ABC, καθώς και πολιτικός ανταποκριτής και παρουσιαστής πρωινών ενημερωτικών εκπομπών στο ίδιο κανάλι.
Τον Απρίλιο του 2008 ο Στεφανόπουλος συμμετείχε μαζί με άλλους δημοσιογράφους στην τελική τηλεμαχία των 2 υποψηφίων του Δημοκρατικού κόμματος, του Μπάρακ Ομπάμα και της Χίλαρι Κλίντον. Ο Στεφανόπουλος και οι συνάδελφοι του εστίασαν την περισσότερη από την 1η ώρα της αναμέτρησης σε ερωτήσεις σχετικά με διάφορες μικρότερης σημασίας διαμάχες παρά στην οικονομία και τον πόλεμο στο Ιράκ κάτι για το οποίο τους ασκήθηκε κριτική, ωστόσο ο Στεφανόπουλος ενώ αναγνώρισε το σκεπτικό της κριτικής ανέφερε πως τα θέματα που κάλυψε δεν είχαν καλυφθεί σε προηγούμενες τηλεμαχίες.
Τον Ιανουάριο του 2012 συμμετείχε ως συντονιστής στην τηλεμαχία του Ρεπουμπλικανικού κόμματος ανάμεσα στους Μιτ Ρόμνεϊ, Ρον Πωλ και Ρικ Σαντόρουμ. Κατά την αναμέτρηση ο Στεφανόπουλος ρώτησε επανελλειμένα τον Ρόμνεϊ αν θεωρούσε πως το Ανώτατο Δικαστήριο των ΗΠΑ θα έπρεπε να ακυρώσει μια δικαστική απόφαση του 1965 σχετικά με το δικαίωμα επιλογής ενός ατόμου στο αν θα κάνει άμβλωση, μια και η απόφαση αυτή εμποδίζει τις πολιτείες των ΗΠΑ από το να απαγορεύσουν τις αμβλώσεις. Ο Ρόμνεϊ ο οποίος ήταν υπέρ της απαγόρευσης των αμβλώσεων απέφυγε να απαντήσει αναφέροντας πως η ερώτηση ήταν εξωφρενική.
Τον Αύγουστο του 2014 ο Στεφανόπουλος έγινε ο κεντρικός παρουσιαστής του δελτίου ειδήσεων του ABC.
Διαδικτυακά
Ο Στεφανόπουλος αρθρογραφεί τακτικά με θέματα της πολιτικής επικαιρότητας στο ιστολόγιο που διατηρεί ενώ έχει και παρουσία στα κοινωνικά δίκτυα.
Κτηματομεσιτικό δάνειο
Το 1994 δημοσιοποιήθηκε πως ο Στεφανόπουλος είχε συνάψει ένα κτηματομεσιτικό δάνειο αξίας 835.000 δολλαρίων για ένα διώροφο κτίσμα με ευνοϊκούς όρους αποπληρωμής, από μια τράπεζα της οποίας ο ιδιοκτήτης είχε στενές σχέσεις με τον πρόεδρο Κλίντον του οποίου ο Στεφανόπουλος ήταν βοηθός την περίοδο εκείνη. Η κριτική αφορούσε το γεγονός ότι ο μισθός του Στεφανόπουλου δεν επαρκούσε για ένα τόσο μεγάλο δάνειο, και υπήρξαν υπόνοιες πως το δάνειο έγινε λόγω της θέσης που κατείχε ο Στεφανόπουλος στο Λευκό Οίκο. Η ίδια η τράπεζα αρνήθηκε την υπόθεση αυτή και ανέφερε πως οι ίδιοι όροι ίσχυαν για τον κάθε ένα που πληρούσε τα ίδια οικονομικά κριτήρια με τον Στεφανόπουλο, χωρίς να χρειάζεται κάποιος να εργάζεται στον Λευκό Οίκο. χωρίς ωστόσο η παρέμβαση αυτή να σταθεί δυνατό να ελλατώσει την κριτική.
Άδεια κυκλοφορίας
Το 1995, μετά από αυτοκινιστικό ατύχημα που είχε στην Ουάσινγκτον ο Στεφανόπουλος τέθηκε υπό προσωρινή κράτηση ενώ ήταν εκπρόσωπος τύπου του Λευκού Οίκου, καθώς βρέθηκε πως οδηγούσε με ληγμένη άδεια οδήγησης και πινακίδες κυκλοφορίας.
Δωρεές στο Ίδρυμα Κλίντον
thumb|Συνέντευξη με τον [[Βλαντίμιρ Πούτιν σχετικά με τους χειμερινούς ολυμπιακούς αγώνες του Σότσι, 2014]] Ο Στεφανόπουλος δώρησε το ποσό των 25.000 δολλαρίων το 2012, 2013, και 2014, συνολικά 75.000 στο Ίδρυμα Κλίντον, χωρίς να αναφέρει τις δωρεές αυτές στο κανάλι ABC όπου εργάζονταν και χωρίς να το γνωστοποιήσει στους τηλεθεατές του. Η κριτική που του ασκήθηκε αφορούσε το ότι τα χρήματα αυτά επηρρέασαν κάποιες από τις αποφάσεις της Χίλαρι Κλίντον ως υπουργού Επικρατείας των ΗΠΑ. Μετά την δημοσιοποίηση των στοιχείων αυτών ο Στεφανόπουλος ζήτησε συγνώμη λέγοντας πως θα έπρεπε να είχε γνωστοποιήσει τις παραπάνω δωρεές, ενώ το ABC ανέφερε πως οι δωρεές ήταν δημοσιοποιημένες από το Ίδρυμα Κλίντον κάτι που -λανθασμένα- ο Στεφανόπουλος θεώρησε πως θα ήταν αρκετό, ωστόσο ήταν ένα απλό σφάλμα.
Βάσει των παραπάνω το Ρεμπουμπλικανικό κόμμα αντέδρασε και έκφρασε την έλλειψη εμπιστοσύνης στον Στεφανόπουλο, καλώντας να του απαγορευτεί η συμμετοχή ως συντονιστής στις τηλεμαχίες των υποψηφίων για τον προεδρικό θώκο λόγω προκατάλειψης και σύγκρουσης συμφερόντων. Ο Στεφανόπουλος δέχτηκε και παραιτήθηκε από συντονιστής των τηλεμαχιών του Φεβρουαρίου του 2016.
Διακρίσεις και αφιερώματα
Ο Στεφανόπουλος έχει αρκετές συμμετοχές μικρής διάρκειας σε αμερικανικές τηλεοπτικές σειρές υποδυόμενος τον εαυτό του, σε σειρές όπως το Spin City, Τα Φιλαράκια, American Dad!, Pawn Stars, House of Cards, και Agents of S.H.I.E.L.D., ενώ έχει αποτελέσει και έμπνευση για χαρακτήρες βιβλίων και τηλεοπτικών σειρών.
Προσωπική ζωή
Η σύζυγος του Αλεξάντρα Ουέντουορθ, είναι ηθοποιός, κωμικός και συγγραφέας, και παντρεύτηκαν το 2001 στη Νέα Υόρκη, στην ίδια εκκλησία όπου ο πατέρας του εργάζεται ως ιερέας. Έχουν 2 κόρες και ζουν στο Μανχάτταν.
Ο Στεφανόπουλος ασκείται στον υπερβατικό διαλογισμό.
Αγγλικά
Κατηγορία:Αμερικανοί ελληνικής καταγωγής Κατηγορία:Αμερικανοί δημοσιογράφοι Κατηγορία:Αμερικανοί τηλεπαρουσιαστές Κατηγορία:Δημοσιογράφοι του ABC Κατηγορία:Αμερικανοί παρουσιαστές Κατηγορία:Διευθυντές Επικοινωνίας του Λευκού Οίκου Κατηγορία:Σύμβουλοι στον Πρόεδρο των ΗΠΑ Κατηγορία:Προεδρία του Μπιλ Κλίντον Κατηγορία:Αξιωματούχοι του Λευκού Οίκου Κατηγορία:Πολιτικοί του Δημοκρατικού Κόμματος (ΗΠΑ) Κατηγορία:Αμερικανοί από την Μασαχουσέτη Κατηγορία:Ορθόδοξοι ανά εθνικότητα __ΕΥΡΕΤΗΡΙΟ__ Κατηγορία:Απόφοιτοι του Πανεπιστημίου Κολούμπια Κατηγορία:Απόφοιτοι του Πανεπιστημίου της Οξφόρδης
Βραβείο Ρίσαρντ Καπουστσίνσκι για λογοτεχνική δημοσιογραφία
Καθιερώθηκε τον Ιανουάριο του 2010 από το Συμβούλιο της Βαρσοβίας και απονέμει 50.000 ζλότι στον συντάκτη του καλύτερου λογοτεχνικού έργου δημοσιογραφίας. Εάν το βιβλίο έχει μεταφραστεί στα πολωνικά, ο μεταφραστής λαμβάνει 15.000 ζλότι.
Παραπομπές
Κατηγορία:Πολωνικά βραβεία λογοτεχνίας Κατηγορία:Πολωνικά βραβεία
Ράνια Τζίμα
Η Ράνια (Ουρανία) Τζίμα (Θεσσαλονίκη, 8 Ιανουαρίου 1981) είναι Ελληνίδα δημοσιογράφος και παρουσιάστρια.
Σταδιοδρομία
Ξεκίνησε την επαγγελματική της σταδιοδρομία από την ΕΡΤ3. Συνέχισε στον τηλεοπτικό σταθμό ΣΚΑΪ όπου ανέλαβε το ελεύθερο ρεπορτάζ από τη Θεσσαλονίκη σχετικά με τα εργασιακά θέματα. Από το 2008 παρουσίαζε μαζί με τον Δημήτρη Γιαγτζόγλου την ταξιδιωτική εκπομπή "Γυρίσματα". Όταν ολοκληρώθηκε η εκπομπή, μετακινήθηκε στον ενημερωτικό τομέα του σταθμού, αναλαμβάνοντας το ρεπορτάζ του Υπουργείου Εργασίας.
Στα τέλη του 2011 ξεκίνησε να συνεργάζεται με τον τηλεοπτικό σταθμό Mega Channel όπου τοποθετήθηκε στο ρεπορτάζ του Υπουργείου Ανάπτυξης για να προαχθεί λίγο αργότερα σε πολιτική συντάκτρια. Από τον Ιούλιο του 2012 ανέλαβε τη θέση της οικονομικής συντάκτριας του σταθμού.
Μετά το κλείσιμο του Mega, από το Σεπτέμβριο του 2017 μέχρι και τον Ιούλιο του 2019, παρουσίαζε μαζί με τον Σπύρο Λάμπρου στον Alpha TV την ενημερωτική εκπομπή "Alpha Ρεπορτάζ". Τον Φεβρουάριο του 2020, όταν επαναλειτούργησε το Mega, ανέλαβε την παρουσίαση του μεσημεριανού δελτίου ειδήσεων του σταθμού και τον Σεπτέμβριο του 2020 ξεκίνησε να παρουσιάζει το κεντρικό δελτίο ειδήσεων του Mega.
Προσωπική ζωή
Είναι παντρεμένη με τον Έλληνα οικονομολόγο και πρώην βουλευτή του ΣΥΡΙΖΑ Γαβριήλ Σακελλαρίδη και έχουν μία κόρη, την Ελένη.
Παραπομπές
Κατηγορία:Ελληνίδες δημοσιογράφοι Κατηγορία:Ελληνίδες τηλεπαρουσιάστριες
Κατηγορηματική λογική
Στη μαθηματική λογική, κατηγορηματική λογική είναι ο γενικός όρος για τα συμβολικά τυπικά συστήματα όπως η λογική πρώτου βαθμού, η λογική δεύτερου βαθμού, η λογική πολλών ειδών (many-sorted logic), ή η infinitary λογική. Αυτό το τυπικό σύστημα διαφοροποιείται από άλλα τυπικά συστήματα στο ότι οι τύποι του περιέχουν μεταβλητές που μπορεί να είναι ποσοτικοποιημένες (quantified). Δύο συνηθισμένοι ποσοτικοί τελεστές είναι ο "υπάρχει" και ο "για κάθε". Οι μεταβλητές μπορούν να είναι στοιχεία σε κάποιο χώρο, ή πιθανώς σχέσεις ή συναρτήσεις πάνω στο χώρο. Για παράδειγμα, ο υπαρξιακός τελεστής σε ένα σύμβολο συνάρτησης ερμηνεύεται ως "υπάρχει κάποια συνάρτηση".
Ανεπίσημα, λέγοντας "κατηγορηματική λογική" πολλοί αναφέρονται στη λογική πρώτου βαθμού.
Κατηγορία:Λογική
Ρίτσα Παπακωνσταντίνου
Η Ρίτσα Παπακωνσταντίνου (2 Μαρτίου 1972, Μπρένκιρκα, Σουηδία) είναι διάσημη Ελληνοσουηδή τηλεοπτική παρουσιάστρια στην SVT από το 2004. Έχει πάρει επίσης ρόλους ηθοποιού σε τηλεοπτικές σειρές, κυρίως στην Känd från TV.
Σκυλόγαυρος
μικρογραφία|Καρπίνος ο ανατολικός, Carpinus orientalis (καρπός), [[Όλυμπος, Πιερία 29 -10-2008]] Ο σκυλόγαυρος ή γαύρος, με επιστ. ονομασία ο Καρπίνος ο ανατολικός (Carpinus orientalis) είναι είδος δέντρου που ανήκει στην οικογένεια των Σημυδοειδών (Betulaceae). Κατανέμεται στη ΝΑ Ευρώπη, Ανατολία, Συρία, Καύκασο και Β. Ιράν. Αναφορικά με την Ελλάδα, απαντάται σχεδόν σ’ όλο το ηπειρωτικό τμήμα της χώρας, αλλά απουσιάζει από τα περισσότερα νησιά. Συνήθως γίνεται μεγάλος θάμνος ή μικρό δέντρο και αποτελεί βασικό στοιχείο των μικτών φυλλοβόλων δασών και θαμνώνων, σε υψόμετρο μεταξύ 200-1400 μ. Τα φύλλα ωοειδή οξέα, δις πριονωτά με 10-14 (-15) ζεύγη πλευρικών νεύρων, σε αντίθεση με τα (10-) 13-19 ζεύγη στη συγγενική του Οστρυά (Ostrya carpinifolia), με την οποία μπορεί να γίνει σύγχυση. Η ταξικαρπία με πολυάριθμα κάρυα (3-4 mm) που το καθένα καλύπτεται από φυλλοειδή βράκτια (μήκους 10-20 mm), πολύ κοντά και επικαλυπτόμενα μεταξύ τους, οδοντωτά ή ακανόνιστα πτερόλοβα, αλλά όχι τρίλοβα στη βάση.
Ρίτσα Παπακωνσταντίνου
Είναι η αδελφή του Ελληνοσουηδού τραγουδοποιού και μουσικού παραγωγού Άλεξ Παπακωνσταντίνου.
Παραπομπές
Κατηγορία:Σουηδοί ελληνικής καταγωγής Κατηγορία:Εκφωνητές ραδιοφωνίας και τηλεόρασης
Σκυλόγαυρος
Εξωτερικοί σύνδεσμοι
Κατηγορία:Ελληνική χλωρίδα Κατηγορία:Σημυδοειδή Κατηγορία:Δέντρα
Δημόσια διαβούλευση
Η δημόσια διαβούλευση είναι η διαδικασία κατά την οποία ζητείται η συμβολή των πολιτών σε θέματα που τους αφορούν. Η δημόσια διαβούλευση υποστηρίζεται από τις πρωτοβουλίες για την ανοικτή και συνεργατική διακυβέρνηση και κύριοι στόχοι της είναι η διαφάνεια και η αποτελεσματικότητα στη διαμόρφωση πολιτικών. Στις περισσότερες περιπτώσεις η δημόσια διαβούλευση υποστηρίζεται από ηλεκτρονικά μέσα και αναφέρεται ως ηλεκτρονική δημόσια διαβούλευση ή ηλεκτρονική διαβούλευση.
Σύμφωνα με τον Κανονισμό της Βουλής των Ελλήνων, είναι απαραίτητη η δημόσια διαβούλευση των νομοσχεδίων πριν την κατάθεσή τους προς ψήφιση από τη Βουλή.
Εξωτερικοί σύνδεσμοι
Κατηγορία:Δημόσια πολιτική
Οφιόμορος
Ο Οφιόμορος (επιστ. ονομ.: Ophiomorus punctatissimus) είναι είδος άποδης σαύρας της οικογένειας των Σκιγκιδών. Ζει μόνο στην Νότια Ελλάδα και την Νοτιοανατολική Τουρκία. Έχει ολικό μήκος έως και 18 cm μαζί με την ουρά, η οποία έχει μήκος περίπου όσο και το σώμα.
Ο οφιόμορος τρέφεται με ασπόνδυλα. Τα θηλυκά γεννούν 2-4 αυγά.
Πηγές
Κατηγορία:Σκιγκίδες Κατηγορία:Ερπετά της Ελλάδας
Heinkel He 72
Σχεδιασμός και ανάπτυξη
Το Kadett σχεδιάστηκε το 1933 για να καλύψει απαίτηση που αφορούσε στην ανάπτυξη ενός αεροσκάφους βασικής εκπαίδευσης. Ήταν μεταλλικής κατασκευής, με υφασμάτινη επικάλυψη και με ανοικτά κόκπιτ για εκπαιδευτή και εκπαιδευόμενο. Το σύστημα προσγείωσης του δεν ήταν ανασυρόμμενο. Το πρωτότυπο προωθούνταν από αερόψυκτο κινητήρα Argus As 8B των 139 hp.
Το αρχικό μοντέλο παραγωγής ήταν το He 72A. Οι πρώτες παρτίδες παραγωγής του διέθεταν τον κινητήρα As 8B, όπως και το πρωτότυπο, όμως αργότερα προτιμήθηκε ο ισχυρότερος As 8R των 150 hp. Επόμενη και κύρια έκδοση παραγωγής ήταν το He 72B με αστεροειδή κινητήρα Siemens-Halske Sh 14A των 160 bhp. Υπήρξαν δύο υποεκδόσεις: το He 72B-1 με συμβατικό σύστημα προσγείωσης και το υδροπλάνο He 72BW Seekadett. Επίσης αναπτύχθηκε το He 72B-3 Edelkadett για πολιτική χρήση.
Επιχειρησιακή ιστορία
Το Kadett εντάχθηκε σε υπηρεσία με το Εθνικοσοσιαλιστικό Αεροπορικό Σώμα (Nationalsozialistisches Fliegerkorps) πριν από την συγκρότηση της Luftwaffe. Εξελίχθηκε στο σημαντικότερο αεροσκάφος βασικής εκπαίδευσης της γερμανικής αεροπορίας και εξήχθη σε πολλές ακόμη χώρες του Άξονα. Η Σλοβακία αξιοποίησε τα He 72 και ως αεροσκάφη εγγύς υποστήριξης.
Βιβλιογραφία
He 72 Κατηγορία:Εκπαιδευτικά αεροσκάφη Κατηγορία:Εμβολοκινητήρια στρατιωτικά αεροσκάφη Κατηγορία:Αεροσκάφη του Β' Παγκοσμίου Πολέμου
Σχολή της Μπαρμπιζόν
Πήρε το όνομά της από το χωριό Μπαρμπιζόν της Γαλλίας, στην άκρη του δάσους του Φονταινεμπλώ, στα περίχωρα του Παρισιού, όπου συγκεντρώθηκαν πολλοί καλλιτέχνες. Η σχολή της Μπαρμπιζόν αντιπροσωπεύει μια ενδιάμεση φάση ανάμεσα στη μελοδραματική γραφικότητα της ρομαντικής τοπιογραφίας και στην ιμπρεσιονιστική τοπιογραφία.
Η σχολή της Μπαρμπιζόν δημιουργήθηκε τη δεκαετία του 1820 και διατηρήθηκε μέχρι περίπου το 1870. Είχε μεγάλη επιρροή στην τοπιογραφία σε όλη την Ευρώπη και ιδιαίτερα στον ιμπρεσιονισμό.
Πρόδρομοι
μικρογραφία|260x260εσ|[[Τεοντόρ Ρουσώ, Μπεκινί, Σομ, περ. 1857]] Το 1824 το Σαλόν του Παρισιού εξέθεσε έργα του Άγγλου τοπιογράφου Τζον Κόνσταμπλ. Οι αγροτικές σκηνές του επηρέασαν ορισμένους από τους νεότερους καλλιτέχνες της εποχής, ωθώντας τους να εγκαταλείψουν τον Ακαδημαϊσμό και να αντλήσουν έμπνευση απευθείας από τη φύση. Οι φυσικές σκηνές έγιναν το θέμα των πινάκων τους και όχι απλώς το σκηνικό δραματικών γεγονότων. Οι ζωγράφοι επηρεάστηκαν επίσης από τον σύγχρονο Άγγλο τοπιογράφο Ουίλλιαμ Τέρνερ αλλά και Γάλλους ζωγράφους του 17ου αιώνα όπως ο Κλωντ Λορραίν και τους Ολλανδούς της Χρυσής ολλανδικής εποχής στη ζωγραφική, ιδιαίτερα στους Μέιντερτ Χομπέμα και Γιάκομπ φαν Ράουσντελ.
Ζωγράφοι
μικρογραφία|260x260εσ|[[Ζαν-Φρανσουά Μιλέ, Οι σταχομαζώχτρες, 1857, Μουσείο Ορσέ, Παρίσι.]] Το όνομα της σχολής προέρχεται από το χωριό Μπαρμπιζόν, στην άκρη του μεγάλου δάσους του Φονταινεμπλώ κοντά στο Παρίσι, όπου εγκαταστάθηκαν οι ηγέτες της σχολής, Τεοντόρ Ρουσώ και Ζαν-Φρανσουά Μιλέ, έχοντας εγκαταλείψει το Παρίσι λόγω ανέχειας και έλλειψης επιτυχίας το 1846 και 1849, αντίστοιχα. Σύντομα έφθασαν εκεί αρκετοί τοπιογράφοι, άλλοι εγκαταστάθηκαν μόνιμα και άλλοι τους επισκέπτονταν τακτικά στη Μπαρμπιζόν και στα γειτονικά χωριά, περίπου 120 ζωγράφοι, ανάμεσά τους και πολλοί ξένοι.
Τα σημαντικότερα μέλη της ομάδας ήταν ο Τεοντόρ Ρουσώ, ο Σαρλ-Φρανσουά Ντωμπινί, ο Ζυλ Ντυπρέ, ο Κονστάν Τρουαγιόν, ο Σαρλ Ζακ και ο Ναρσίς Ντιάζ ντε λα Πένια. Επίσης, ο Ζαν-Φρανσουά Μιλέ έζησε στη Μπαρμπιζόν από το 1849, αλλά το ενδιαφέρον του για θέματα της αγροτικής ζωής με φόντο το τοπίο τον ξεχωρίζει κάπως από τους άλλους. Ο Ζαν-Μπατίστ Καμίλ Κορό ήταν ο πρώτος που έφθασε στη Μπαρμπιζόν, ζωγραφίζοντας για πρώτη φορά το δάσος το 1829, αλλά «το έργο του έχει μια ποιητική και λογοτεχνική ποιότητα που τον ξεχωρίζει».
Χαρακτηριστικά
αριστερά|μικρογραφία|260x260εσ|[[Ζυλ Ντυπρέ, Δρυς του Φονταινεμπλώ, 1840]] Οι ζωγράφοι της Μπαρμπιζόν αναζήτησαν τη γαλήνη στη φύση, ως συνέπεια του ρομαντισμού, παρ' όλα αυτά απομακρύνθηκαν από τον υπέρμετρο συναισθηματισμό της καθιερωμένης ρομαντικής τοπιογραφίας όπως επίσης και από τον φορμαλισμό της κλασικής ακαδημαϊκής παράδοσης, η οποία χρησιμοποιούσε το τοπίο απλώς ως φόντο για αλληγορίες και ιστορικές και μυθολογικές παραστάσεις. Οι καλλιτέχνες της Μπαρμπιζόν ζωγράφισαν το τοπίο με ρεαλιστικούς όρους: το τοπίο για το τοπίο, κάνοντάς το κύριο θέμα των έργων τους. Τα περισσότερα έργα τους ήταν τοπιογραφίες, αλλά πολλοί ζωγράφισαν επίσης τοπία με αγρότες, ζώα και σκηνές του αγροτικού βίου.
Οι ζωγράφοι της Μπαρμπιζόν δεν στόχευαν σε μια ενιαία αισθητική και ο καθένας τους είχε τη δική του τεχνοτροπία. Αυτό που τους ένωσε ήταν η απόρριψη του Ακαδημαϊσμού υπέρ της άμεσης έμπνευσης απευθείας από τη φύση. Όλοι τους όμως, παρά τη ρομαντική τους έμπνευση, έδωσαν έμφαση στις απλές και συνηθισμένες και όχι στις τρομακτικές και μνημειώδεις ή εξιδανικευμένες πτυχές της φύσης.
Σε αντίθεση με τους Άγγλους συγχρόνους τους, έδειξαν ελάχιστο ενδιαφέρον για τις επιφανειακές επιδράσεις του φωτός και του χρώματος ή για τις ατμοσφαιρικές μεταβολές. Αντίθετα, έδωσαν έμφαση στα μόνιμα χαρακτηριστικά, ζωγραφίζοντας συμπαγείς, λεπτομερείς φόρμες σε περιορισμένη γκάμα χρωμάτων. Ενδιαφερόμενοι για την ψυχική διάθεση, αλλοίωναν τη φυσική εμφάνιση για να εκφράσουν αυτό που έβλεπαν ως τον αντικειμενικό «χαρακτήρα» του τοπίου. Μερικά από τα πιο εξέχοντα χαρακτηριστικά της σχολής είναι οι τονικές ιδιότητες, το χρώμα, το χαλαρό πινέλο και η απαλότητα της φόρμας.
Επιτυχία
μικρογραφία|420x420εσ|Το πανδοχείο Γκαν, διαμονή των περισσότερων ζωγράφων στη Μπαρμπιζόν μεταξύ 1830 και 1870, Νομαρχιακό μουσείο της Σχολής της Μπαρμπιζόν. Έχοντας υποφέρει για μεγάλο διάστημα από παντελή έλλειψη αναγνώρισης, οι ζωγράφοι της Μπαρμπιζόν άρχισαν να κερδίζουν δημοτικότητα στα μέσα του αιώνα. Οι περισσότεροι κέρδισαν επίσημη αναγνώριση από την Ακαδημία Καλών Τεχνών και άρχισαν να λαμβάνουν υψηλές τιμές για τους πίνακές τους. Το έργο τους ήταν ιδιαίτερα δημοφιλές στα τέλη του αιώνα στη Γαλλία και το εξωτερικό. Μερικοί από τους ζωγράφους της Μπαρμπιζόν ήταν δεξιοτέχνες της σύνθεσης, άλλοι ήταν λιγότερο ικανοί. Αλλά η ιστορική σημασία όλων τους είναι αναμφισβήτητη, γιατί ως ομάδα συνέβαλαν καθοριστικά στην καθιέρωση της καθαρής, αντικειμενικής τοπιογραφίας ως αυτόνομου είδους στη Γαλλία.
Επίδραση
μικρογραφία|250x250εσ|[[Τεοντόρ Ρουσώ, Λιβάδι που συνορεύει με δέντρα, 1845, Μητροπολιτικό Μουσείο Τέχνης (Νέα Υόρκη)]] Στα τέλη της δεκαετίας του 1860, οι ζωγράφοι της Μπαρμπιζόν τράβηξαν την προσοχή μιας νεότερης γενιάς Γάλλων καλλιτεχνών που σπούδαζαν και εργάζονταν στο Παρίσι. Αρκετοί από αυτούς τους καλλιτέχνες, μεταξύ των οποίων οι Κλωντ Μονέ, Πιέρ-Ωγκύστ Ρενουάρ, Αλφρέντ Σισλέ και Φρεντερίκ Μπαζίλ επισκέπτονταν το δάσος του Φονταινεμπλό για να ζωγραφίσουν το τοπίο. Στη δεκαετία του 1870 αυτοί οι καλλιτέχνες, μεταξύ άλλων, ανέπτυξαν το καλλιτεχνικό κίνημα του ιμπρεσιονισμού και άσκησαν τη ζωγραφική στην ύπαιθρο και όχι στα εργαστήρια.
Ο Καμίλ Πισαρό ήταν μαθητής του Ζαν-Μπατίστ Καμίλ Κορό, ο οποίος θεωρούνταν ως ο κορυφαίος τοπιογράφος στη Γαλλία εκείνη την εποχή. Ο μετα-ιμπρεσιονιστής ζωγράφος Βίνσεντ βαν Γκογκ μελέτησε και αντέγραψε επίσης αρκετούς των ζωγράφων της Μπαρμπιζόν, συμπεριλαμβανομένων 21 αντιγράφων πινάκων του Ζαν-Φρανσουά Μιλέ.
Τα έργα της σχολής της Μπαρμπιζόν ήταν πολύ δημοφιλή και στο εξωτερικό και επηρέασαν ζωγράφους και ζωγραφικές σχολές στο Βέλγιο, στις ΗΠΑ (Σχολή του ποταμού Χάντσον), στην Ιαπωνία, στο Λονδίνο, στη Σουηδία, στη Δανία (Ζωγράφοι του Σκάγκεν) στην Ελλάδα (Σταμάτης Βούλγαρης) και στην Κεντρική Ευρώπη.
Παραπομπές
Κατηγορία:Ιστορία της ζωγραφικής Κατηγορία:Πίνακες τοπίων Κατηγορία:Ιστορία της τέχνης
Τάρας Χούντσακ
Ο Τάρας Χούντσακ (αγγλικά: Taras Hunczak, Ουκρανία, 1932) είναι Αμερικανός, ουκρανικής καταγωγής, ιστορικός και εκδότης, καθηγητής Ιστορίας της Ρωσίας και της Ανατολικής Ευρώπης στο Πανεπιστήμιο Ράτγκερς, ειδικός επί της μελέτης ιστορίας της Ουκρανίας κατά τη διάρκεια του 20ού αιώνα.
Είναι ο συγγραφέας βιβλιογραφικών έργων όπως, μεταξύ άλλων, τα On the Horns of a Dilemma: The Story of the Ukrainian Division Halychyna (2000), My Life - Reminiscences (2006) και Ukraine - 20th Century (2006), καθώς και του άρθρου A Reappraisal of Symon Petliura and Ukrainian-Jewish Relations, 1917-1921, το οποίο και δημοσιεύθηκε εντός του επιστημονικού περιοδικού Jewish Social Studies το 1969, εντός του οποίου υπερασπίστηκε το πρόσωπο του Σιμόν Πετλιούρα, παρουσιάζοντάς τον ως «ουμανιστή ο οποίος προσπάθησε να προστατεύσει τους Εβραίους», το οποίο, ωστόσο, δέχθηκε την κριτική του Ζόσα Σαϊκόβσκι, ο οποίος και το χαρακτήρισε ως «προπαγανδιστικό άρθρο», εντός του οποίου υποκειμενικά επιλέγει να αγνοήσει τις πηγές στα εβραϊκά και τα γίντις. Στο πλαίσιο των μελετών του, εκτίμησε στα 7-10 εκατομμύρια των αριθμό των θυμάτων του Γολοντομόρ, ενώ, παράλληλα, προχώρησε σε σύγκριση μεταξύ του επεκτατισμού της Ρωσικής Αυτοκρατορίας και εκείνου των δυτικών αποικιακών αυτοκρατοριών, όπως η ισπανική, η πορτογαλική και η βρετανική.
Είναι, επίσης, επιμελητής βιβλιογραφικών έργων όπως, μεταξύ άλλων, τα Russian Imperialism from Ivan the Great to the Revolution (1974), The Ukraine, 1917-1921: A Study in Revolution (1977), συνοδευόμενου από εισαγωγή του Ρίτσαρντ Πάιπς, Ukraine and Poland in documents, 1918-1922 (1983) και Zakerzonnia: Ethnic Cleansing of the Ukrainian Minority in Poland 1944-1947 (2012).